Verbos acabaus en -re en catalán

Los verbos acabaus en -re en catalán son la continación natural de la tercera conchugacion latina igual como los verbos acabaus en la mesma terminación en aragonés benasqués y en las luengas galorromanicas. En catalán son la part principal adintro de la segunda conchugación.

En catalán y aragonés benasqués la evolución de los verbos de la tercera conchugación latina estió diferent con respecto a l'aragonés cheneral y las luengas iberorromanicas, conservando-se l'accentuación esdrúixola en un primer inte pa dimpués perder-se la vocal post-tónica y formar verbos acabaus en -re. José Antonio Saura Rami: Elementos de fonética y morfosintaxis benasquesas, Zaragoza, Gara d'Edizions-Institución Fernando el Católico (2003). p 214.

EXTENDĔRE > estendre.
FUNDĔRE > fondre.
APPREHENDĔRE > aprendre.
PLOVĔRE > ploure.
CREDĔRE > creure.
FUTUĔRE > fotre.
MOLĔRE > moldre.
VENDĔRE > vendre.
VIVĔRE > viure.
SCRIBĔRE > escriure.

Lo catalán ye la sola luenga romance que conserva en la suya conchugación orichinal a CADĔRE, que cambió de conchugación en romanico común: Heinrich Lausberg: Lingüistica romanica. Tomo II morfología. Editorial Gredos, 1988. pp 258-259.
CADĔRE > caure, contrastando con cazer < CADĒRE en occitán y cheoir < CADĒRE en francés.

Han teniu evolucions diferents convertindo-se en grupos verbals especials:
PLANGĔRE > planyer.

Han cambiau de conchugación:
FUGĔRE > fugir.
MULGĔRE > munyir.
COLLIGĔRE > collir.

 Verbos acabaus en -re derivaus de -ĒRE 
Son verbos que provienen de la segunda conchugación latina en -ĒRE y que en la suya evolución cambioron de conchugación: 
CALĒRE > caldre (coexiste con caler).
DEBĒRE > deure.
DOLĒRE > doldre.
MOVĒRE > moure.
SEDĒRE > seure
TENĒRE > tindre (coexiste con tenir).
VALĒRE > valdre (coexiste con valer).

Estos verbos contrastan con la forma que prenen en atras luengas con infitivos en -re como lo francés: chaloir, devoir, mouvoir, seoir, tenir y valoir.

Estas mesmas anomalías en la evolución de las conchugacions verbals s'ha dau en part de l'occitán y en l'aragonés benasqués, y amuestran una tendencia que ya existiba en latín vulgar que ye la responsable de lo cambio de conchugación de los verbos RESPONDĒRE, MISCĒRE, TONDĒRE y TORQUĒRE en amplas zonas de lo dominio lingüistico romanico que no plegoron a incluyir la zona entre l'aragonés y lo galaicoportugués. Esta tendencia tenió lo suyo maximo exponent en sardo, luenga an que se fusionoron las conchugacions latinas en -ĒRE y en -ĔRE con paso de los infinitivos dende la segunda a la tercera.

RESPONDĒRE > RESPONDĔRE > respondre en catalán, répondre en francés, rispóndere en italiano, răspunde en rumano.
RIDĒRE > *RIDĔRE > riure en catalán, rire en francés y part de l'occitán, rídere en italiano, râde en rumano.
TONDĒRE > TONDĔRE > tondre en catalán y francés, túndere en italiano, tunde en rumano.
TORQUĒRE > TORQUĔRE > tòrcer en catalán, tordre en francés, tórcere en italiano, toarce en rumano.

No ye diferent lo comporamiento de RIDĒRE y BIBĒRE entre lo catalán y lo francés.
BIBĒRE > *BIBĔRE > beure en catalán, boire en francés.

 Referencias 

 Bibliografía 
 Heinrich Lausberg: Lingüistica romanica. Tomo II morfología. Editorial Gredos, 1988. 
 Carlo Tagliavini: Origenes de las lenguas neolatinas. Fondo de Cultura Economica. 1973.
 Fernández González, J.R.: Gramática histórica provenzal. Universidat d'Oviedo, 1985.
 Germán Colón: El español y el catalán, juntos y en contraste Editorial Ariel, 1989.
 J.A. Saura: Elementos de fonética y morfosintaxis benasquesas, Zaragoza, Gara d'Edizions-Institución Fernando el Católico (2003).

Categoría:Conchugacions verbals en catalán